钦定古今图书集成/明伦汇编/闺媛典/第091卷 > 庆永奇妻王氏
## 钦定古今图书集成/明伦汇编/闺媛典/第091卷 > 庆永奇妻王氏

按《和州志》：王氏，诸生庆永奇妻。崇祯乙亥，流贼破含
山，夫妇皆陷贼营。贼缚永奇，将杀之。氏大呼曰：“若不
杀夫，当以厚报。”即诳贼，以藏物所在，可纵夫往取。又
数目永奇，令逸去。贼遂以氏为质，而释永奇，闭氏空
室，将谋污之。氏喻意潜解所系腰袜自经。贼怒其诳，
磔氏尸，永奇获免于难，感愤不再娶，寻病死。